**AGENȚIA PENTRU PROTECȚIA MEDIULUI HARGHITA**

Nr.2117/ **06.02.2024**

# 

**DECIZIA DE ÎNCADRARE**

**Nr. …….. / 06.02.2024**

*PROIECT*

Ca urmare a notificării adresate de **Comuna Ciumani** privind **Planul Urbanistic Zonal – zona turistică Lok pentru extinderea rețelei electrice de joasă tensiune în comuna Ciumani, zona turistică Lok fn., jud. Harghita** titularul planului fiind Comuna Ciumaniînregistrată la APM Harghita cu nr.2117/06.03.2023, completată la nr.3769/19.04.2023, nr.880/31.01.2024, nr.949/01.02.2024, nr……….

în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *HG nr. 43/2020 din 16 ianuarie 2020 privind organizarea şi funcţionarea Ministerului Mediului, Apelor şi Pădurilor.*

**Agenţia pentru Protecţia Mediului Harghita**

* + ca urmare a consultării autorităţilor publice participante în cadrul şedinţei Comitetului Special Constituit, punctele de vedere ale acestora fiind exprimate în scris înaintea şedinţei Comitetului Special Constituit din data de **06.02.2024**, a completărilor depuse la documentaţie;
  + în conformitate cu prevederile art. 11 alin.1 şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în lipsa comentariilor motivate din partea publicului interesat,

**decide:**

**Planul Urbanistic Zonal – zona turistică Lok pentru extinderea rețelei electrice de joasă tensiune în comuna Ciumani, zona turistică Lok fn., jud. Harghita** nu necesită efectuarea evaluării de mediu și nici evaluării adecvate se va supune adoptării fără aviz de mediu*.*

**I. Motivele care au stat la baza deciziei conform Anexei nr.1 din H.G. 1076/2004**

**sunt următoarele:**

**1. Caracteristicile Planului Urbanistic Zonal cu privire, în special, la:**

*a) gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

**Planul Urbanistic Zonal – zona turistică Lok pentru extinderea rețelei electrice de joasă tensiune în comuna Ciumani, zona turistică Lok fn., jud. Harghita creează cadrul pentru** proiecte care sunt listate în ANEXA 2 din Legea nr.292/2018 – privind evaluarea impactului anumitor proiecte publice şi private asupra mediului.

BILANȚ TERITORIAL EXISTENT/PROPUS

|  |  |  |  |  |
| --- | --- | --- | --- | --- |
| **Zonificare funcțională** | **Suprafață existentă**  **mp %** | | **Suprafața propusă**  **mp %** | |
| **Terenuri în extravilan** |  | |  | |
| **Terenuri care sunt în fond forestier** | **0** | **0,0** | **26045** | **7,1** |
| **Terenuri agricole (fânețe)** | **0** | **0,0** | **758** | **0,2** |
| **Terenuri în intravilan** |  |  |  |  |
| **Terenuri care sunt în fond forestier** | **26045** | **7,1** | **0** | **0,0** |
| **Terenuri construite și agricole (fânețe)** | **340261** | **92,9** | **339503** | **92,7** |
| **Total** | **366306** | **100,0** | **366306** | **100,00** |

**Indici și indicatori:**

**POT= 10%**

**Regimul de înălțime:**

* **P, P+M (în interiorul acoperișului fără ziduri de atic) în cazul locuințelor temporare respectiv permanente;**
* **P,P+1,P+1+M cu acceptarea zidului de atic în cazul serviciilor.**

**CUT= 0,9 în cazul locuințelor temporare respectiv permanente**

**CUT= 1,4 în cazul serviciilor**

*b) gradul în care planul influenţează alte planuri şi programe, inclusiv pe cele în care se integrează sau care derivă din ele;*

- Conform PUG nr.177/2012 al comunei Ciumani, aprobat prin HCLnr.11/03.02.2017 terenul aferent PUZ se află în intravilanul și extravilanul comunei Ciumani.

Scopul PUZ- lui este:

Prezentul Plan Urbanistic Zonal(P.U.Z.) se realizează pentru analiza dezvoltării urbanistice şi economice a zonei studiate -zona turistică Lok din comuna Ciumani, din punctul de vedere al necesităţii asigurării curentului electric, cu scopul extinderii liniei electrice de joasă tensiune. PUZ este o condiţie necesară în procesul de realizare a investiţiei, fiind solicitat de către SC Electrica SA.

Planul Urbanistic Zonal propune realizarea reţelei electrice subterană de joasă tensiune, reglementarea urbanistică a zonei,fără modificarea limitei intravilanului, păstrând direcţia de dezvoltare dată în Planul Urbanistic General.

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- Alimentarea cu apă potabilă: se va asigura din surse proprii, puțuri forate și izvoare.

- Canalizarea menajeră: se va racorda la sistemul centralizat de canalizare menajeră al comunei

Ciumani.

- Apele pluviale provenite de pe construcții vor fi colectate individual și vo fi descărcate în pluvialul

din zonă (șanțuri stradale).

- Apele pluviale potential poluate cu produse petroliere (din zona parcărilor) vor fi trecute prin separatoare de nisip și produse petroliere dimensionate corespunzător cu descărcare în emisar din zonă.

*d) problemele de mediu relevante pentru plan;*

Terenul studiat se află în arie de protecție în aria de protecție specială avifaunistică ROSPA0033 Depresiunea și Munții Giurgeului.

e*) relevanţa planului sau programului pentru implementarea legislaţiei naţionale şi comunitare de mediu;*

Amplasarea sursei proprie pentru alimentare cu apă se face cu respectarea zonei de protecție conform prevederilor Ordinului MS nr.119 din 2014 pentru aprobarea Normelor de igienă şi sănătate publică privind mediul de viaţă al populaţiei cu modificările și completările ulterioare.

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor;*

Prin măsurile prevăzute nu apare efect remanent asupra mediului.

*b) natura cumulativă a efectelor;*

Nu e cazul.

*c) natura transfrontieră a efectelor;*

Nu este cazul.

*d) riscul pentru sănătatea umană sau pentru mediu (de exemplu, datorită*

*accidentelor*);

Se vor respecta prevederile Avizului de Gospodărire a Apelor Mureș 201/12.05.2023, emis de Administrația Bazinală de Apă Mureș.

*e) mărimea şi spaţialitatea efectelor (zona geografică şi mărimea populaţiei potenţial afectate;*

În vecinătatea terenului studiat sunt: case de vacanțe, pensiuni, drum comunal, pârâul Șumuleu Mare, terenuri agricole fânețe, terenuri forestiere.

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

Nu este cazul.

*(ii)* depăşirea standardelor sau a valorilor limită de calitate a mediului;

Se vor respecta prevederile Avizului de Gospodărire a Apelor Mureș 201/12.05.2023, emis de Administrația Bazinală de Apă Mureș.

*(iii)* folosirea terenului în mod intensiv;

Nu este cazul.

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

Terenul studiat se află în arie de protecție în aria de protecție specială avifaunistică ROSPA0033 Depresiunea și Munții Giurgeului.

**II. Motivele care au stat la baza luării deciziei etapei de încadrare în procedura de evaluare adecvată în baza OUG 57/2007 aprobat prin Legea nr.49/2011** **privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare, sunt următoarele:**

1. amplasamentul planului se află în aria de protecție specială avifaunistică ROSPA0033 Depresiunea și Munții Giurgeului
2. pe amplasamentul planului și în vecinătatea acestuia există specii ocrotite enumerate în Planul de Management pentru ROSPA0033 „Depresiunea și Munții Giurgeului”: mai ales speciile dependente de pajiști.
3. punctul de vedere nr. 182/ST.HR/24.03.2022 și avizul nr. 18/ST.HR/18.04.2023 emise de Agenția Națională pentru Arii Naturale Protejate – Serviciul Teritorial Harghita.
4. planul ar putea afecta în mod nesemnificativ, temporar, fără impact remanent aria naturală protejată, planul nu reduce semnificativ numărul speciilor de interes comunitar, nu va produce poluarea sau deteriorarea habitatelor prielnice păsărilor, perturbări semnificative ale speciilor, nu va fragmenta habitatele, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar**.**
5. planul propus nu va avea efecte negative semnificative asupra speciilor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative**.**

Planul propus nu necesită parcurgerea celorlalte etape ale procedurii de evaluare adecvată.

**3. Informarea şi participarea publicului la procedura de evaluare de mediu:**

În urma apariţiei anunţului public privind depunerea primei versiuni a Planului Urbanistic Zonal solicitând parcurgerea etapei de încadrare în vederea obţinerii avizului de mediu (apărut în ziarele Informația Harghitei din 19.04.2023, 26.04.2023, respectiv în Hargita Népe din 19.04.2023 din 24.04.2023 și la pagina de web a APM Harghita) nu s-au înregistrat la A.P.M. Harghita comentarii şi propuneri din partea publicului.

**Obligaţiile titularului:**

* Respectarea condițiilor impuse prin punctul de vedere nr. 182/ 24.03.2022 și prin Avizul nr. 18/ST.HR/18.04.2023 emise de Agenția Națională pentru Arii Naturale Protejate – Serviciul Teritorial Harghita;
  + Înainte de realizarea proiectelor propuse în plan se va notifica APM Harghita conform legislaţiei de mediu în vigoare;
  + Respectarea legislației de mediu în vigoare;
  + Titularul planului are obligaţia conform prevederilor art. 15 al Ordonanţei de urgenţă a Guvernului nr. 195/2005 privind protecţia mediului, modificat şi completat prinOUG 164/2008, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării;
  + Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului;
* menținerea procentelor de ocupare ale terenurilor stabilite prin avizul A.N.A.N.P. nr. 18/ST.HR/18.04.2023: suprafața zonelor verzi min. 80% din suprafața totală. Este interzisă pavarea, betonarea, pietruirea suprafețelor destinate suprafețelor verzi (80 % din teren să fie lăsată liber și să fie cosită minim o dată pe an). Este interzisă amenajarea spațiilor verzi (decopertare, taluzare, etc.). Se recomandă menținerea arborilor existenți. Este interzisă înierbarea terenurilor cu specii allohtone. Este interzisă cosirea săptămânală ale spațiilor verzi: se recomandă cosirea după înflorire. Se recomandă cosirea în afara sfârșitului de săptămână pentru reducerea efectelor negative cauzate de zgomot asupra turiștilor. Se recomandă utilaje silențioase.
* Este interzisă iluminarea exterioară ale clădirilor. Se recomandă măsuri concrete pentru reducerea poluării luminoase.
* Este interzisă poluarea fonică: se recomandă un nivel de zgomot de 40-50 dB
* Este interzisă orice activitate de automobilism, ciclism în afara drumurilor publice. Pe drumurile publice se recomandă o viteză stabilită pentru zonele rezidențiale: max 20 km/h. Se impune indicatoare rutiere în zona Lok cu privire la zona rezidențială.
* în cazul în care alimentarea cu energie electrică se face aerian cablurile să fie torsadate, iar pe fiecare stâlp să fie montate suporturi pentru cuiburi barză. În urma monitorizării ulterioare, dacă unele nu vor fi utilizate de berze, cuiburile să fie mutate toamna-iarna pe stâlpurile din străzile comunei Ciumani
* se impune montarea unui panou informativ cu privire la interzicerea utilizării substanțelor periculoase, dispozitivelor anti-animale și a otrăvurilor în zona Lok. Să fie afișate și interzicerea și utilizarea chimicalelor pe suprafețele verzi.
* este interzisă hrănirea urșilor și habituarea acestora, realizarea unor observatoare în scop turistic. Se recomandă transportul deșeurilor colectate selectiv de către proprietarii parcelelor din zona Lok în centrul Comunei Ciumani. Se recomandă compostarea deșeurilor biodegradabile în curtea pensiunilor și caselor de vacanță. Se recomandă interzicerea transportului deșeurilor biodegradabile din zona Lok.
* Se recomandă interzicerea emiterii autorizațiilor de construire în cazul în care amplasamentul nu este racordat la canalizarea existentă
* Condițiile enumerate să fie incluse în Regulamentul aferent planului (zonei Lok).

Planul propus nu necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

Director Executiv

DOMOKOS László József

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: BOTH Enikő | Șef Serviciu A.A.A. |  |  |
| SZABÓ Szilárd | Șef Serviciu C.F.M. |  |  |
| Întocmit: MÁTYÁS - BARTA Rita | Consilier |  |  |
| MIHÁLY István | Consilier |  |  |

Decizia de încadrare s-a emis în 2 exemplare